
Z A P I S N I K
9. sjednice Vijeća Mjesnog odbora Čulinec
održane 21. veljače 2022. godine
u sjedištu Mjesnog odbora, Ulica Badema 2a
s početkom u 20:00 sati
NAZOČNI ČLANOVI VIJEĆA:

Mario Kolar, Damir Škarić, Hrvoje Holler i Jadranka Petrović.
NENAZOČNA ČLANICA VIJEĆA: Suzana Benc.
Predsjedava Mario Kolar, predsjednik Vijeća.

Zapisnik vodi; Mario Kolar, predsjednik VMO Čulinec.
Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 8. sjednice Vijeća, održane                  20. siječnja 2022, bez izmjena:
Na prijedlog predsjednika Vijeće jednoglasno utvrđuje dnevni red 
D N E V N I   R E D
1. Prijedlog programa rada Vijeća Mjesnog odbora Čulinec za 2022. godinu;

2. Izvješće o radu vijeća Mjesnog odbora Čulinec za 2021. godini;
3. Prijedlog Zaključka o prijedlogu utroška sredstava s pozicije „Ostali nespomenuti rashodi poslovanja“ vijeća Mjesnog odbora Čulinec

4. Prijedlog Plana malih komunalnih akcija Mjesnog odbora Čulinec 2022.

5. Zahtjev za jednokratno korištenje prostora Samardžija Antonija – donošenje zaključka
6. Zahtjev za jednokratno korištenje prostora Karadakić  Tomislav– donošenje zaključka
7. Aktualna komunalna problematika,
8. Pitanja, prijedlozi i obavijesti.
Ad 1. Prijedlog programa rada Vijeća Mjesnog odbora Čulinec za 2022. godinu;
–  donošenje zaključka;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja. 
U raspravi sudjeluju: Mario Kolar, Damir Škarić, Hrvoje Holler i Jadranka Petrović.
Vijeće Mjesnog odbora Čulinec razmotrilo je Prijedlog programa rada Vijeća Mjesnog odbora Čulinec za 2022. godinu te donosi zaključak i većinom glasova prihvaća 
PROGRAMA RADA VIJEĆA 
Mjesnog odbora Čulinec za 2022.

(Tekst Programa rada prilaže se ovom zapisniku i njegov je sastavni dio.)
Ad 2. Izvješće o radu vijeća Mjesnog odbora Čulinec za 2021. godini;
–  donošenje zaključka;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja. 

U raspravi sudjeluju: Mario Kolar, Damir Škarić, Hrvoje Holler i Jadranka Petrović.

Vijeće Mjesnog odbora Čulinec razmotrilo je Prijedlog Izvješća o radu vijeća Mjesnog odbora Čulinec za 2021. godini te donosi zaključak i većinom glasova prihvaća
Izvješće o radu vijeća 
Mjesnog odbora Čulinec za 2021. godini 

(Tekst Izvješća o radu prilaže se ovom zapisniku i njegov je sastavni dio.)

Ad 3. Prijedlog Zaključka o prijedlogu utroška sredstava s pozicije „Ostali nespomenuti rashodi poslovanja“ vijeća Mjesnog odbora Čulinec;
–  donošenje zaključka;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja. 

U raspravi sudjeluju: Mario Kolar, Damir Škarić, Hrvoje Holler i Jadranka Petrović.

Vijeće Mjesnog odbora Čulinec razmotrilo je iznos sredstava kojima Vijeće Mjesnog odbora Čulinec raspolaže na poziciji 270-3299 za 2022. godinu u iznosu od 6.000,00 kn. Vijeće Mjesnog odbora Čulinec razmotrilo je potrebe u skladu sa namjenskim sredstvima te predlaže utrošak sredstava iz ove točke na sljedeći način:

        1. Protokolarne obveze (kupnja vijenaca, cvijeća, svijeća i sl.)
      750,00 kn

 2. Materijal neophodan za rad Vijeća (potrošni materijal)

   1.250,00 kn

 3. Promocija rada VMO Čulinec




   4.000,00 kn
Ukupno


   6.000,00 kn
Ad 4. Prijedlog Plana malih komunalnih akcija Mjesnog odbora Čulinec 2022.;
–  donošenje zaključka;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja. 

U raspravi sudjeluju: Mario Kolar, Damir Škarić, Hrvoje Holler i Jadranka Petrović.

Vijeće Mjesnog odbora Čulinec razmotrilo je Prijedlog Plana malih komunalnih akcija Mjesnog odbora Čulinec za 2022. godinu, te donosi zaključak i većinom glasova prihvaća
PLAN MALIH KOMUNALNIH AKCIJA 
Mjesnog odbora Čulinec za 2022.
(Tekst Plana malih komunalnih akcija prilaže se ovom zapisniku i njegov je sastavni dio.)

Ad 5. Zahtjev za jednokratno korištenje prostora Samardžija Antonija;
–  donošenje zaključka;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja. 

U raspravi sudjeluju: Mario Kolar, Damir Škarić, Hrvoje Holler i Jadranka Petrović.

Vijeće Mjesnog odbora Čulinec razmotrilo je Zahtjev za jednokratno korištenje prostora Samardžija Antonija za proslavu prve pričesti dana 21. svibnja 2022. godine te se donosi Zaključak;

VMO donijet će odluku o Zahtjevu za jednokratno korištenje prostora Samardžija Antonija na sjednici VMO u ožujku 
Ad 6. Zahtjev za jednokratno korištenje prostora Karadakić  Tomislav;
–  donošenje zaključka;

Članovi Vijeća primili su pisani materijal putem e-pošte a Predsjednik usmeno obavještava nazočne o predmetu rasprave i odlučivanja. 

U raspravi sudjeluju: Mario Kolar, Damir Škarić, Hrvoje Holler i Jadranka Petrović.

Vijeće Mjesnog odbora Čulinec razmotrilo je Zahtjev za jednokratno korištenje prostora Karadakić  Tomislava za proslavu sv. Potvrde dana 14. svibnja 2022. godine, te se donosi Zaključak;

VMO donijet će odluku o Zahtjevu za jednokratno korištenje prostora Karadakić Tomislava na sjednici VMO u ožujku 
Ad 7. Aktualna komunalna problematika,
Predsjednik usmeno obavještava nazočne o predmetu rasprave i odlučivanja te poziva vijećnike na raspravu u svezi aktualne komunalne problematike,
U raspravi sudjeluju: Mario Kolar, Damir Škarić, Hrvoje Holler i Jadranka Petrović.
7.1 

Na prijedlog Damir Škarić, VMO Čulinec raspravilo je o mogućim lokacijama dodatnih „zelenih otoka“ na mjesnoj nadležnosti VMO.

Vijeće Mjesnog odbora Čulinec  većinom glasova  donosi 
Z A K LJ U Č A K

o postavljanju zelenog otoka u ulici Josipa Rožića
1. Vijeće Mjesnog odbora Čulinec raspravljalo je o potrebi postavljanja „zelenog otoka“ u ulici Josipa Rožića na k.č. 1504/1 k.o. Resnik koja je u vlasništvu Grada Zagreba neposredno uz k.č.1499/1 k.o. Resnik.

2. Vijeće smatra opravdanim postavljanje „zelenog otoka“ na gore predloženu lokaciju kao što je prikazano na snimci u prilogu.
3. Ovaj zaključak dostavlja se Gradskoj četvrti Donja Dubrava na daljnje postupanje
 7.2
Na prijedlog VMO Čulinec, upućen je Poziv stanarima/vlasnicima čestica u ulici Filipa Ankovića Arara na raspravu u svezi prijedloga za postavljanje rasvjetnih stupova koji nedostaju u istoj ulici kao i rasvjetna tijela na istima.

Uz nazočne članove vijeća, po ovoj točci sjednice istoj prisustvuju žitelji ulice Filipa Ankovića Arara i to:

· Ivan Pudić

· Juro Brkić

· Marija Grmača

· Goran Grmača

· Slavko Gavrić i

· Ivo Bjelavčić

Vijeće Mjesnog odbora Čulinec raspravilo je prijedlog, te nakon rasprave i sagledavanja trenutne situacije oko mogućnosti postavljanja rasvjetnih stupova donosi zaključak da je ulica pre uska kako bi se na istoj postavili rasvjetni stupovi bez utjecaja na saobraćaj. Nadalje se zaključuje da je za postavljanje rasvjetnih stupova potrebno osigurati privolu stanovnika ulice da se stupovi postave neposredno uz ulicu na privatnoj građevinskoj čestici. Žitelji ulice načelno se slažu i podržavaju to rješenje te navode da će u slučaju potrebe za davanjem privole u vidu „služnosti“ dozvoliti na svojim parcelama postavljanje stupova uz uvjet da se isti ne postave na ulaze ili slična mjesta na njihovim parcelama. Posebno se naglašava da je trenutna telefonska, Internet i strujna mreža osigurana putem krovnih nosača na privatnim kućama (serijski u nizu), što u današnje vrijeme ne može osigurati adekvatno korištenje istih usluga, a posebno u budućnosti.
Kao zaključak VMO Čulinec, većinom glasova, predlaže se dostavljanje zahtjeva za postavljanje rasvjetnih stupova u ulici Filipa Ankovića Arara nadležnom tijelu uz napomenu da će VMO Čulinec, vezano na širinu ulice, zajedno sa žiteljima ulice Filipa Ankovića Arara organizirati prikupljanje potpisa privole za izgradnju stupova rasvjete na privatnim česticama žitelja ulice. 
Vijeće Mjesnog odbora Čulinec raspraviljo je prijedlog, većinom glasova  donosi 

Z A K LJ U Č A K

           o izradi projekta za izgradnju ulične rasvjete u ulici Filipa Ankovića Arara
1. Vijeće Mjesnog odbora Čulinec je suglasno sa zahtjevom građana ulice Filipa 

            Ankovića Arara o potrebi izgradnje ulične rasvjete, te predlaže izradu projektne

            dokumentacije. 
2. Vijeće se obvezuje da će ako bude potrebito izvršiti anketiranje građana te prikupiti izjava „služnosti“.
3. Nakon prikupljenih anketa  zaključak će se dostaviti Gradskoj četvrti Donja Dubrava na daljnje postupanje.
Dovršeno u 22:00 sata.
KLASA: 024-08/22-003/35
URBROJ: 251-13-11-4-22/2
U Zagrebu, 21. veljače 2022.
Zapisnik sastavio: 






         Predsjednik

    Mario Kolar

         Mario Kolar                                                                    
